## Pravilnik o djelatnostima koje se mogu obavljati kao sezonski obrti

### NN 60/2010 (13.5.2010.), Pravilnik o djelatnostima koje se mogu obavljati kao sezonski obrti

MINISTARSTVO GOSPODARSTVA, RADA I PODUZETNIŠTVA

1941

Na temelju članka 1.a) stavka 4. Zakona o obrtu (»Narodne novine«, broj 77/93., 90/96., 102/98., 64/01., 49/03. – pročišćeni tekst, 68/07. i 79/07.), nakon prethodno pribavljena mišljenja Hrvatske obrtničke komore te uz suglasnost ministra regionalnog razvoja, šumarstva i vodnoga gospodarstva, ministra poljoprivrede, ribarstva i ruralnog razvoja, ministra zaštite okoliša, prostornog uređenja i graditeljstva, ministra mora, prometa i infrastrukture te ministra turizma, ministar gospodarstva, rada i poduzetništva donosi

PRAVILNIK

O DJELATNOSTIMA KOJE SE MOGU OBAVLJATI KAO SEZONSKI OBRTI

Članak 1.

Ovim Pravilnikom propisuju se djelatnosti koje se mogu obavljati kao sezonski obrti.

Članak 2.

Sezonski obrti mogu se obavljati u trajanju od najviše šest mjeseci godišnje, neprekidno ili s prekidima.

Članak 3.

Kao sezonski obrti mogu se obavljati djelatnosti označene brojčanom oznakom odjeljka, skupine i razreda prema Nacionalnoj klasifikaciji djelatnosti (»Narodne novine«, broj 58/07.) te u skladu s pripadajućim tekstom:

|  |  |
| --- | --- |
| NKD 2007 |  |
| 01.1 | Uzgoj jednogodišnjih usjeva |
| 01.2 | Uzgoj višegodišnjih usjeva |
| 01.3 | Uzgoj sadnog materijala i ukrasnog bilja |
| 01.49 | Uzgoj ostalih životinja (uključuje uzgoj puževa) |
| 01.61 | Pomoćne djelatnosti za uzgoj usjeva |
| 01.63 | Djelatnosti koje se obavljaju nakon žetve usjeva (priprema usjeva za primarna tržišta) |
| 01.64 | Dorada sjemena za sjemenski materijal |
| 02.10 | Uzgoj šuma i ostale djelatnosti u šumarstvu te sve djelatnosti s njima povezane |
| 02.30 | Skupljanje šumskih plodova i proizvoda, osim šumskih sortimenata |
| 02.40 | Pomoćne usluge u šumarstvu |
| 03.1 | Ribolov |
| 03.2 | Akvakultura |
| 10.1 | Prerada i konzerviranje mesa te proizvodnja mesnih proizvoda |
| 10.2 | Prerada i konzerviranje riba, rakova i školjki |
| 10.3 | Prerada i konzerviranje voća i povrća |
| 10.39 | Ostala prerada i konzerviranje voća i povrća  (berba i prerada maslina) |
| 10.85 | Proizvodnja gotove hrane i jela |
| 10.86 | Proizvodnja ostale hrane, d.n. |
| 11.0 | Proizvodnja pića |
| 13.30 | Završna obrada tekstila |
| 32.12 | Proizvodnja nakita i srodnih proizvoda (uključujući popravak) |
| 41 | Gradnja zgrada |
| 42 | Gradnja građevina niskogradnje |
| 43 | Specijalizirane građevinske djelatnosti |
| NAPOMENA: | Djelatnosti koje se mogu obavljati kao sezonski obrti navedene u odjeljcima 41, 42 i 43 odnose se samo na građenje odnosno izvođenje radova za koje nije potrebna suglasnost Ministarstva zaštite okoliša, prostornog uređenja i graditeljstva propisana člankom 38. Zakona o arhitektonskim i inženjerskim poslovima i djelatnostima u prostornom uređenju i gradnji (»Narodne novine«, broj 152/08.). |
| 46.11 | Posredovanje u trgovini poljoprivrednim sirovinama, živom stokom, tekstilnim sirovinama i poluproizvodima  (Otkupne stanice) |
| 47 | Trgovina na malo, osim trgovine motornim vozilima i motociklima |
| 50 | Vodeni prijevoz |
| 52.22 | Uslužne djelatnosti u vezi s vodenim prijevozom |
| 55 | Smještaj |
| 56 | Djelatnosti pripreme i usluživanja hrane i pića |
| 56.10 | Djelatnosti restorana i ostalih objekata za pripremu i usluživanje hrane |
| 66.12 | Djelatnost posredovanja u poslovanju vrijednosnim papirima i robnim ugovorima |
| 77.12 | Iznajmljivanje i davanje u zakup (leasing) kamiona |
| 77.21 | Iznajmljivanje i davanje u zakup (leasing) opreme za rekreaciju i sport |
| 77.22 | Iznajmljivanje videokaseta i diskova |
| 77.29 | Iznajmljivanje i davanje u zakup (leasing) ostalih predmeta za osobnu uporabu i kućanstvo |
| 77.34 | Iznajmljivanje i davanje u zakup (leasing) plovnih prijevoznih sredstava |
| 77.35 | Iznajmljivanje i davanje u zakup (leasing) zračnih prijevoznih sredstava |
| 77.39 | Iznajmljivanje i davanje u zakup (leasing) ostalih strojeva, opreme i materijalnih dobara, d.n. |
| 79 | Putničke agencije, organizatori putovanja (turoperatori) i ostale rezervacijske usluge te djelatnosti povezane s njima |
| 79.90 | Ostale rezervacijske usluge i djelatnosti povezane s njima |
| 81.30 | Uslužne djelatnosti uređenja i održavanja okoliša |
| 85.51 | Obrazovanje i poučavanje u području sporta i rekreacije |
| 93.11 | Rad sportskih objekata |
| 93.13 | Fitness centri |
| 93.19 | Ostale sportske djelatnosti |
| 93.21 | Djelatnosti zabavnih i tematskih parkova |
| 93.29 | Ostale zabavne i rekreacijske djelatnosti d.n. |
| 96.01 | Pranje i kemijsko čišćenje tekstila i krznenih proizvoda |
| 96.02 | Frizerski saloni i saloni za uljepšavanje |
| 96.04 | Djelatnosti za njegu i održavanje tijela |
| 96.09 | Ostale osobne uslužne djelatnosti, d.n.  (uslužno pečenje plodina, uslužno piljenje drva i sl.) |

Članak 4.

Fizička osoba može obavljati sezonski obrt ako pored općih ispunjava i posebne uvjete za obavljanje određene djelatnosti.

Članak 5.

Postojeći se obrti mogu obavljati kao sezonski, što će biti evidentirano upisom promjene u obrtnom registru nadležnog ureda državne uprave u županiji.

Članak 6.

Danom stupanja na snagu ovog Pravilnika prestaje važiti Pravilnik o djelatnostima koje se mogu obavljati kao sezonski obrti (»Narodne novine«, broj 21/02.).

Članak 7.

Ovaj Pravilnik stupa na snagu danom objave u »Narodnim novinama«.

Klasa: 011-01/09-01/210

Urbroj: 526-12-01/1-10-10

Zagreb, 3. svibnja 2010.

Ministar
mr. sc. Đuro Popijač, v. r.

Pravilnik, NN 60/2010-1941